open-index/open-wikipedia-markdown huggingface dataset:
Միրաս (մարզահամալիր)

**«Միրաս»** ( «ժառանգություն»), Կազանի ազգային հետազոտական տեխնոլոգիական համալսարանի (ԿԱՀՏՀ) ունիվերսալ մարզական համալիր Ռուսաստանի Կազան քաղաքում (Թաթարստան)։ Համալիրը բաղկացած է 62 × 34 մ չափսերով, 6196 մ² ընդհանուր մակերեսով (ներառում է մարզիկների համար հանդերձարաններ, սրճարան, մամուլի կենտրոն, դոպինգի ստուգման կետ, ինչպես նաև մի քանի վարչական և օժանդակ տարածքներ) և 1000 հանդիսական տարողունակությամբ «Միրաս» մարզական դահլիճից, ինչպես նաև 7950 մ² ընդհանուր մակերեսով, վազքուղիներով, աթլետիկայի շինություններով և արհեստական խոտածածկով ֆուտբոլի դաշտով «Միրաս» բաց մարզադաշտից։

2013 թվականի Համաշխարհային ամառային ուսանողական խաղերի (Ունիվերսիադա) ընթացքում «Միրասում» անցկացվել են բասկետբոլի նախնական մրցումները, ինչպես նաև ֆուտբոլային թիմերի մարզումները։

## Ընդհանուր տեղեկություն
«Միրաս» ունիվերսալ մարզական համալիրի շինարարության պետական պատվիրատուն Թաթարստանի հանրապետության շինարարության, ճարտարապետության և բնակկոմունալ տնտեսության նախարարությունն է։ Մարզադահլիճի և մարզադաշտի նախագծումն իրականացրել է «Թաթինվեստգրաժդանպրոյեկտ» պետական ունիտար ձեռնարկությունը։

«Միրասի» շինարարությունը սկսվել է 2009 թվականի հուլիսի 1-ին Կազանի Ջաուդաթ Ֆայզիի և Խայդար Բիգիչևի փողոցների խաչմերուկում գտնվող բարաքներից մաքրված տարածքում։

«Միրասը» բացվել է 2010 թվականի մայիսի 5-ին` Ռուսաստանի Դաշնության Կառավարության նախագահ Վլադիմիր Պուտինի կողմից։

## Մարզական խմբակներ և ակումբներ
«Միրաս» համալիրում անցկացվում են Կազանի ազգային հետազոտական տեխնոլոգիական համալսարանի ուսանողների ուսումնամարզումային պարապմունքները։ Բացի այդ, «Միրաս» համալիրի հիման վրա գործում են ֆուտբոլի մանկապատանեկան մարզադպրոցներ, ինչպես նաև այնտեղ պարապում են կիոկուշին կարատեի, ֆուտբոլի, բասկետբոլի, չիրլիդինգի, աթլետիկայի համալսարանական թիմերը։ Համալիրի տարածքում գործում է նաև յոգայի ստուդիա։

## Արտաքին հղումներ
* «Միրաս» համալիրի էջը Ունիվերսիադա 2013-ի կայքում
* Տեսառեպորտաժ «Միրաս» համալիրի բացման արարողությունից

## Ծանոթագրություններ

Կատեգորիա:2010 հիմնադրումներ Ռուսաստանում
Կատեգորիա:Կազանի մարզական կառույցներ
Վալանսիեն

250px|մինի|Վալանսիենի քաղաքապետարանի շենքը
**Վալանսիեն** (, also , ; ; ; ), քաղաք և համայնք Ֆրանսիայի հյուսիսում՝ Նոր (Nord) դեպարտամենտում։ Ընկած է Շելդա (Scheldt, () գետի ափին, Օ դը Ֆրանս երկրամասի վարչական կենտրոնից՝ Լիլ քաղաքից 52 կիլոմետր դեպի հարավ-արևելք, երկրի մայրաքաղաք Փարիզից շուրջ 200 կիլոմետր դեպի հյուսիս-արևելք։ 2017 թվականի տվյալներով Վալանսիենի բնակչության թվաքանակը եղել է 43 336։

## Պատմություն
Վալանսիենն առաջին անգամ հիշատակվել է 693 թվականին, ֆրանկների արքա Հոլդվիգ II-ի (, 633 կամ 634 —  657)) փաստաթղթերից մեկում։ 1677 թվականին Լյուդովիկոս Տասնչորսերորդին՝ Լուի Արև արքային հաջողվել է նվաճել քաղաքը և ներառել Ֆրանսիայի կազմի մեջ։ Ժամանակի ընթացքում այն դարձել է կարևորագույն բերդաքաղաքներից մեկը Ֆրանսիայի հյուսիս-արևելքում։

1890 թվականին Վալանսիենը զրկվել է բերդաքաղաքի կարգավիճակից, նրա հզոր պարիսպներն ավերվել են։ 1900 թվականին քաղաքը պարգևատրվել է Պատվո լեգեոնի շքանշանով։

Համաշխարհային երկու պատերազմների ժամանակ քաղաքն ավերվել է։ Երկրորդ աշխարհամարտից հետո նրա կենտրոնը վերակառուցվել է։

## Տնտեսություն
Հնուց ի վեր Վալանսիենը հռչակվել է ժանեկագործությամբ։ Արդյունաբերական հեղափոխության ժամանակ նրա տնտեսությունը կապվել է մերձակա ածխահանքի օգտագործման հետ, որն այն ժամանակներում միակն էր Ֆրանսիայում։ XX դարի վերջերից հիմնական ուշադրությունը դարձվել է ավտոմեքենաշինությանը։ 1968 թվականին բացվել է Վալանսիենի համալսարանը։

## Ժողովրդագրություն

## Քույր քաղաքներ
Վալանսիենը բարեկամական ու գործընկերային հարաբերություններ է հաստատել հետևյալ քաղաքների հետ.
*  Ագրիջենտո (), Իտալիա
*  Գլիվիցե (), Լեհաստան
*  Դյուրեն (), Գերմանիա
*  Իչան (), Չինաստան
*  Մեդուեյ (), Անգլիա
*  Չաթեմ (), Անգլիա
*  Մոսկվա, Ռուսաստան
*  Նակա (), Շվեդիա
*  Միշկոլց (), Հունգարիա
*  Օբուդա, Հունգարիա

## Անվանի անձինք
Վալանսիենում են ծնվել ֆրանսիացի գրող, նկարիչ Լուի Կատիոն (*Louis Cattiaux*, 1904 – 1953), նշանավոր նկարիչ Ժան-Անտուան Վատոն (*Jean-Antoine Watteau*, (1684-1721):

## Պատկերասրահ

Façade Hôtel de Ville, Valenciennes.jpg|Քաղաքապետարանի շենքի ճակտոնը
Église Saint-Géry (Valenciennes)1.jpg|Սեն Ժերի եկեղեցին
Collège des Jésuites (Valenciennes).JPG|Ճիզվիտների գրադարանը
Valenciennes - Place Verte.JPG|*Կանաչ* հրապարակը
Valenciennes, Frankrijk Jun 02, 2019 02-28-11 PM.jpeg|Գեղարվեստի թանգարանը
Gare de Valenciennes.jpg|Կայարանը
Église Saint-Nicolas (Valenciennes).JPG|Սեն Նիկոլյա եկեղեցին
Valenciennes 002.jpg|Նոտր Դամ դյու Սեն Կորդոն բազիլիկը


## Ծանոթագրություններ

## Արտաքին հղումներ

* [Քաղաքի պաշտոնական կայքէջը՝ [ֆրանսերեն]]
* [Discover Valenciennes: [ֆրանսերեն]]
* Nordmag History of Valenciennes
* Վալանսիենի ամրությունները
* Национальный институт статистики
* [Результаты муниципальных выборов 2020 года](https://www.interieur.gouv.fr/Elections/Les-resultats/Municipales/elecresult__municipales-2020/(path)/municipales-2020/059/059606.html)
* Топографическая карта Валансьена и его окрестностей, представляющая расположения, позиции, батареи и осадные работы вокруг этого места в 1793 г.

Կատեգորիա:Բնակավայրեր այբբենական կարգով
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ
Մարսելո Դել Պիլար

**Մարսելո Դել Պիլար** (), ), ֆիլիպինցի գրող, Ֆիլիպինյան հեղափոխության գաղափարական ոգեշնչողներից մեկը։

## Կենսագրություն
Մարսելո Դել Պիլարն ավարտել է Մանիլայի Սան Խոսե քոլեջը, որից հետո 1880 թվականին ավարտել է Սանտո-Թոմաս համալսարանը՝ դառնալով իրավաբան։ 1878 թվականին ամուսնացել է Մարսիանա Դել Պիլարի հետ, որի հետ հետագայում ունեցել են յոթ երեխա՝ յոթ աղջիկ և մեկ տղա, որոնցից չափահասության տարիքին հասել են երկու աղջիկ։

1882 թվականին թողարկել է առաջին թերթը թագալերենով, որը կոչվում էր «Diariong Tagalog»։ Դրանում հրապարակվել են հոդվածներ Ֆիլիպիններում իսպանական գաղութային իշխանությունների քննադատությամբ։ Փախչելով հետապնդումից՝ մեկնել է Իսպանիա՝ ընտանիքը թողնելով Ֆիլիպիններում։

1889 թվականի վերջին դարձել է *La Solidaridad* թերթի խմբագիրը, որը Մադրիդում տպագրվել է ֆիլիպինցի բարեփոխիչների ընկերության կողմից։ Իր համախոհների հետ միասին թերթում հանդես է եկել օրենքի առջև ֆիլիպինների և իսպանացիների հավասարության, տեղական արտադրանքի հարկադիր վաճառքի չեղարկման և Ֆիլիպիններում աշխատանքային պարհակի չեղարկման, իսպանացի քահանաներին  ֆիլիպինցիներով փոխարինելու և վաղուց հասունացած այլ բարեփոխումների օգտին։ Ֆիլիպինցի բարեփոխիչների գաղափարները իսպանական հանրության մոտ ըմբռնում չեն գտել, իսկ մի քանի ունևոր ֆիլիպինցիների կողմից ֆինանսավորումը քիչ է եղել։

1890-1895 թվականներին Դել Պիլարը թերթ էր հրապարակել հիմնականում իր միջոցներով։ Հրապարակումը դադարեցվել է 1895 թվականի նոյեմբերին։ Մահից առաջ Դել Պիլարը մերժել է ասիմիլյացիայի տեսությունը և չափավոր բարեփոխումների ուղին՝ դառնալով Ֆիլիպինյան հեղափոխության նախակարապետը։

Մարսելոն ազատ ժամանակ նվագել է ջութակ, դաշնամուր և ֆլեյտա, նաև սիրում էր սուսերամարտով զբաղվել։

Մահվանից առաջ զանկացել վերադառնալ հայրենիք, բայց չի կարողացել հիվանդության սրման և միջոցների սղության պատճառով։ 1896 թվականի հուլիսի 4-ին Մարսելո Դել Պիլարը մահացել է Բարսելոնայում, մահվան պատճառ է դարձել տուբերկուլյոզը։

## Ծանոթագրություններ

## Bibliography

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Արտաքին հղումներ
* Մարսելո Դել Պիլարը msc.edu.ph կայքում 

Կատեգորիա:Ֆիլիպինցի լրագրողներ
Կատեգորիա:Ֆիլիպինցի գրողներ
Կատեգորիա:Ֆիլիպինցի քաղաքական գործիչներ
Կատեգորիա:Անձինք մետաղադրամների վրա
Կատեգորիա:Տուբերկուլոզից մահացածներ
Կոխիր Ռոսուլզադա

**Քոհիր Ռասուլզոդա** (, մինչև 2007 թվականի մայիս՝ Աբդուքոհիր Աբդուրասուլովիչ Նազիրով, , ), Տաջիկստանի քաղաքական գործիչ, Տաջիկստանի 8-րդ վարչապետը, նշանակվել է 2013 թվականի նոյեմբերի 23-ին։

## Կենսագրություն
Աբդուկոխիր Նազիրովը ծնվել է 1961 թվականի մարտի 8-ին Տաջիկստանի Սոգդիյան մարզի Գաֆուրովի շրջանի Կիստակուզ կիշլակում (այժմ՝ ջամոաթ Խիստևարզ)։

1982 թվականին ավարտել է Տաջիկստանի գյուղատնտեսական ինստիտուտը (այժմ՝ Տաջիկստանի ագրարային համալսարան)՝ «ինժեներ-հիդրոտեխնիկ» մասնագիտությամբ, որից հետո աշխատանքային գործունեություն է ծավալել որպես Գաֆուրովի շրջանի Խուջանդ քաղաքում գտնվող «Տաջիկիրսովխոզստրոյ» միավորման շինարարական լաբորատորիայի տեխնիկա-վերահսկող։ Այնուհետև Նազիրովն աշխատել է արտադրական բաժնի ինժեների, գլխավոր ինժեների, ՊՄԿ-4-ի պետի, «Տաջիկիրսուրսոզստրոյ» ձեռնարկության պետի պաշտոններում։

2000 թվականի հունվարից մինչև 2006 թվականի դեկտեմբեր Աբդուկոխիր Նազիրովը զբաղեցրել է Տաջիկստանի Հանրապետության մելիորացիայի և ջրային տնտեսության նախարարի պաշտոնը։

2008 թվականին ավարտել է Ռուսաստանի Դաշնության նախագահին առընթեր պետական ծառայության ակադեմիան։ Ունի տեխնիկական գիտությունների թեկնածուի գիտական աստիճան։

Տաջիկստանի Հանրապետության նախագահի 2006 թվականի դեկտեմբերի 2-ի հրամանով նշանակվել է Սոգդիյան մարզի նախագահի պաշտոնակատար։ 2007 թվականի փետրվարի 27-ից մինչև 2013 թվականի նոյեմբերի 23-ը եղել է Սոգդիյան մարզի Նախագահը։

2007 թվականի մայիսին Աբդուկոխիր Աբդուրասուլովիչ Նազիրովը անունը փոխել է՝ վերցնելով Կոխիր Ռասուլզադի անունը։

2007 թվականի դեկտեմբերին և 2010 թվականի ապրիլին երկրորդ անգամ ընտրվել է Տաջիկստանի Հանրապետության բարձրագույն ժողովի (Մաջլիսի միլլի) Ազգային խորհրդի նախագահի առաջին տեղակալ։

2012 թվականին Տաջիկստանի Սոգդիյան մարզի ղեկավար Կոխիր Ռասուլզալան ԽՍՀՄ և Տաջիկստանի ժողովրդական արտիստ Ջուրաբեկ Մուրոդովին նվիրել է Խոջանդի կենտրոնում երկսենյականոց բնակարանի բանալիները՝ այդպիսով շնորհավորելով նրան ծննդյան 70-ամյակի առթիվ.

2013 թվականի նոյեմբերի 23-ին Կոխիր Ռասուլզադան նշանակվել է Տաջիկստանի վարչապետ՝ այդ պաշտոնում փոխարինելով Օքիլ Օքիլովին։ Նրան պաշտոնում նշանակվելու կապակցությամբ շնորհավորանքներ է հղել Ուկրաինայի վարչապետ Նիկոլայ Յանովիչ Ազարովը։

## Ընտանիք
Կոխիր Ռասուլզադան ամուսնացած է, ունի երեք երեխա։

## Մրցանակներ
* Տաջիկստանի վաստակավոր աշխատող
* ԱՊՀ պաշտպանության աջակցության միության (ՊՄԿ) «Ակնառու ծառայությունների համար» շքանշան (2009)
* «Անձնուրաց ծառայությունների համար» շքանշան (Ուզբեկստան, 2018)

## Ծանոթագրություններ

## Արտաքին հղումներ
* Կոխիր Ռասուլզադայի կենսագրությունը // ИТАР-ТАСС
* Կոխիր Ռասուլզադայի կենսագրությունը // Asia-plus
* Кохир Расулзада // портал Исполнительного органа государственной власти Согдийской области 
* Кохир Расулзода: Постоянно думаю о том, справляюсь ли я с задачами, возложенными на меня правительством и народом // Согдийская правда
* Кохир Расулзода: Служение народу – долг госслужащего // Pressa.tj

Կատեգորիա:Պետության գործող ղեկավարներ
Կատեգորիա:Տաջիկ քաղաքական գործիչներ
Կատեգորիա:Տեխնիկական գիտությունների թեկնածուներ
Դիոսդադո Մակապագալ

**Դիոսդադո Մակապագալ** (), Ֆիլիպինների նախագահը 1961-1965 թվականներին։

## Կենսագրություն
Ծնվել է 1910 թվականի սեպտեմբերի 28-ին Լուբաոյում (Պամպանգա, Կենտրոնական Լուսոն)։ Ավարտել Է Սանտո-Թոմաս համալսարանը՝ քաղաքացիական իրավունք մասնագիտությամբ։ Հետագայում աշխատել է որպես փաստաբան Մանիլայում։ 1941 թվականին ծառայել է որպես նախագահի աշխատակազմի իրավական հարցերով խորհրդական։ Երկրորդ համաշխարհային պատերազմի տարիներին դասավանդել է համալսարանում։ Հենց այդ ժամանակ էլ մահացել է նրա առաջին կինը՝ Պուրիտան։ Նա ուներ երկու երեխա՝ Սյուելոն և Արթուրոն։ Սիլոն ավելի ուշ դարձել է Պամպանգի փոխնահանգապետը։ Այնուհետև Դիոսդադոն ամուսնացել է Եվա Մակապագալի (Մասաերեգ) հետ, որի հետ ամուսնության ընթացքում ծնվել է Գլորիա Մակապագալ Առոյոն, որն իր հոր նման դարձել է Ֆիլիպինների նախագահը։

1946-1949 թվականներին աշխատել է արտաքին գործերի նախարարությունում, 1949 թվականին Պամպանգայի այն ժամանակվա նահանգապետ Ջո Լինգադի պնդմամբ՝ առաջադրվել ներկայացուցիչների պալատում, որտեղ աշխատել է 1949-1957 թվականներին։ 1957 թվականի նոյեմբերի 12-ին ընտրվել է Լիբերալ կուսակցությունից Հանրապետության փոխնախագահ՝ հավաքելով 116 հազար ձայն ավելի, քան ազգայնականների կուսակցության նախագահը (ընտրազանգվածը քվեարկել Է երկրի երկու բարձրագույն պաշտոնի թեկնածուների օգտին)։ Արդյունքում՝ ընդդիմադիր Լիբերալ կուսակցության առաջնորդ դարձած Մակապագալը ստիպված է եղել չորս տարի շարունակ համագործակցել նախագահական վարչակազմի հետ։ 1961 թվականի նոյեմբերին Մակապագալը ընտրվել է Ֆիլիպինների նախագահ՝ հաղթելով Կառլոս Պոլեստիկո Գարսիային 600 հազար ձայնի գերազանցությամբ։ 1965 թվականին ընտրություններում զիջել է Ազգային կուսակցության թեկնածու Ֆերդինանդ Մարկոսին։ 1971 թվականին Մակապագալն ընտրվել է սահմանադրական կոնվենցիայի նախագահ, որը մշակվել է փաստաթուղթ, որը 1973 թվականին դարձել է սահմանադրություն։ 1979 թվականին կազմակերպել է ազատագրման ազգային միությունը, որը ընդդիմադիր է Մարկոսի ռեժիմին։

Թաղվել է Տագիգայի հերոսների գերեզմանատանը։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Բնօրինակում անաղբյուր հոդվածներ
Կատեգորիա:Թոքաբորբից մահացածներ
Կատեգորիա:Ֆիլիպինների նախագահներ
Կատեգորիա:Ֆիլիպինցի հակակոմունիստներ
Կատեգորիա:Ֆիլիպինցի տնտեսագետներ
Կատեգորիա:Ֆիլիպինցի քաղաքական գործիչներ
Դիանա Գերենշեր

**Դիանա Գերենշեր** (, ). գեղասահորդուհի, հանդես է եկել պարեր սառույցի վրա ձևում։ Նա ներկայացրել է Շվեյցարիան նախ Բեռնար Կոլումբերգի և Ալեքսանդր Ստանիսլավովի, ապա Իտալիան՝ Պասկուալե Կամերլենգոյի հետ։ Կոլումբերգի հետ երեք անգամ մասնակցել է Աշխարհի և Եվրոպայի առաջնություններում, որտեղ լավագույն արդյունքը 1991 թվականի Եվրոպայի առաջնության 15-րդ հորիզոնականն էր։ Ստանիսլավովի հետ լավագույնը 13-րդ հորիզոնականն էր 1995 թվականի Եվրոպայի առաջնությունում։ Գերենշերը և Կամերլենգոն ներկայացրել են Իտալիան 1998 թվականի Օլիմպիական խաղերում, որտեղ զբաղեցրել են հինգերորդ հորիզոնականը։ Շվեյցարիայի վեցակի չեմպիոն է։

### Արդյունքները
* Կամերլենգոյի հետ

* Կոլումբերգի հետ

* Ստանիսլավովի հետ

## Ծանոթագրություններ

Կատեգորիա:Իտալացի գեղասահորդներ
Սուրբ Եվլալիա (նկար, Ուոթերհաուս)

**«Սուրբ Եվլալիա»** (), անգլիացի պրեռաֆայելիտ նկարիչ Ջոն Ուիլյամ Ուոթերհաուսի նկարը՝ ստեղծված 1885 թվականին։ Պատկերում է քրիստոնական սուրբ Եվլալիա Մերիդացու նահատակությունը։ Գտնվում է Լոնդոնի Թեյթ բրիտանական պատկերասրահի հավաքածուում։

## Սյուժե և նկարագրություն
[thumb|left|«Սուրբ Եվլալիա» նկարի էտյուդ, [Ջոն Ուիլյամ Ուոթերհաուս,  1885 (Թեյթ բրիտանական պատկերասրահ)]]
Կտավը բնութագրվում է անսպասելի կոմպոզիցիայով, սա Ուոթերհաուսի ամենայուրօրինակ և վառ նկարներից է։ Սուրբի մարմինը դիրքի պատճառով խիստ փոքրացված է, իսկ ձյունը հակադրվում է Եվլալիայի մերկ մարմնի հետ, այնպես որ 12-ամյա աղջիկը լրիվ անպատեհ է թվում նկարում։ Այսպիսի կոմպոզիցիայի ընտրությունը նկարչի կողմից՝ մարմնի տեղակայում նկարի առջևի պլանում և գրեթե դատարկ կենտրոնական հատված կտավում, ռիսկային էր, սակայն աշխատել է։ Մնացած բոլոր կերպերները տեղադրելով հետին պլանում՝ նկարիչը դիտողի հայացքը կենտրոնացնում է մերկ մարմնի վրա։ Մերկ մարմնի պատկերումը ևս նորարություն էր Ուոթերահուսի վաղ շրջանի համար, ինչը կարող էր արժանանալ քննադատության, սակայն նրա նրբազգաց վերաբերմունքը կերպարին, սուրբի երիտասարդությունը և նկարի պատմական կոնտեքստը թույլ է տվել նրան խուսափել քննադատների գրչից։ Դիտողի հայացքը նաև ուղղվում է աղջկան սպանած հռոմեացի պահակի նիզակին՝ ցույց տալով պարանները, որով նահատակին կապել էին խաչելության սյունին։

Համաձայն Սուրբ Եվլալիայի մասին լեգենդի՝ Աստված է ուղարկում ձյունը որպես պատան, որպեսզի ծածկի սուրբի մերկությունը, իսկ ողբացողների ամբոխի գլխի վերևում ճախրող աղավնիները ցույց են տալիս, որ Եվլալիայի հոգին տեղափոխվել է երկինք՝ թռչելով նրա կիսաբաց շուրթերից։

## Ծանոթագրություններ

## Գրականություն
* .
* .
* Noakes, Aubrey, *Waterhouse. John William Waterhouse*, Chaucer Press, 2004.
* .
* Trippi, Peter, *J.W. Waterhouse*, Phaidon Press, 2005.

## Արտաքին հղումներ
* 
* ''St Eulalia'' at Tate 
* ''St Eulalia'' at JohnWaterhouse.com.
* John William Waterhouse.net 
* John William Waterhouse (The Art and Life of JW Waterhouse) 
* John William Waterhouse (Comprehensive Painting Gallery)
* John William Waterhouse Style and Technique
* Waterhouse at Tate Britain 
* Ten Dreams Galleries
* John William Waterhouse in the «History of Art» 
* Butler’s Lives of the Saints — Saint Eulalia of Mérida from catholicforum

Կատեգորիա:1885 նկարներ
Կատեգորիա:Թեյթ բրիտանական պատկերասրահի նկարներ
Կատեգորիա:Նկարներ մահվան մասին
Կատեգորիա:Ջոն Ուիլյամ Ուոթերհաուսի նկարներ
Կատեգորիա:Քրիստոնեական արվեստը մահվան մասին
Աբհիսիտ Վետչաչիվա

**Աբհիսիտ Վետչաչիվա** (, ), թաիլանդացի պետական և քաղաքական գործիչ, Թայլանդի նախկին վարչապետը (2008 թվականի դեկտեմբերի 15-ից մինչև 2011 թվականի օգոստոսի 5-ը)։

## Կենսագրություն
Ծնվել է չինական ծագում ունեցող թաիլանդացիների ընտանիքում։ Եղել է Թաիլանդի դեմոկրատական կուսակցության առաջնորդը 2005 թվականի փետրվարից։ 2008 թվականի դեկտեմբերի 15-ին Ներկայացուցիչների պալատը նրան նշանակել է Թաիլանդի վարչապետ։ Վարչապետի և կուսակցության առաջնորդի պաշտոնները թողել է 2011 թվականի ընտրություններում Յինգլակ Չիննավատի գլխավորությամբ Պխիա Տխայի կուսակցությանը պարտվելուց հետո։

Եվս մեկ անգամ դեմոկրատական կուսակցության նախագահի պաշտոնը թողել է 2019 թվականի մարտի 24-ին, վատ արդյունքների պատճառով, որը ստացել է խորհրդարանական ընտրություններում։

## Ընտանիք
Քույրը գրող և թարգմանիչ Նգամբհան Վետչաչիվան է։

## Ծանոթագրություններ

## Գրականություն
* Лентапедия/Апхисит Ветчачива в Лентапедии

## Արտաքին հղումներ
* 
* In-depth interview from the BBC
* Abhisit Vejjajiva short bio 

Կատեգորիա:Օքսֆորդի համալսարանի շրջանավարտներ
Նաիլ Ումյարով

**Նաիլ Ռենադովիչ Ումյարով** (, ), ռուս ֆուտբոլիստ, Մոսկվայի «Սպարտակի» և Ռուսաստանի երիտասարդական հավաքականի հենակետային կիսապաշտպան։

## Կենսագրություն
### Ակումբային կարիերա
Սկսել է ֆուտբոլով զբաղվել 5 տարեկանում «Սիզրան-2003»-ի մանկական թիմում, առաջին մարզիչը եղել է Վիտալի Զախարովիչ Վեչկինը։ 2009 թվականից սովորել է Կոնոպլյովի անվան ֆուտբոլի ակադեմիայում (Տոլյատի), 2011 թվականից՝ «Չերտանովո» ակադեմիայում (Մոսկվա)։ 2017 թվականի օգոստոսի 3-ին նշել է նորամուտը «Չերտանովոյի» կազմում Ռուսաստանի ֆուտբոլի ֆեդերացիայի առաջնությունում «Դինամո-2»-ի դեմ տնային խաղում (Սանկտ Պետերբուրգ)։ 2017/18 մրցաշրջանում ՊՖԼ-ի առաջնությունում մասնակցել է 18 խաղի և օգնել թիմին դուրս գալ Ֆուտբոլի ազգային լիգա։ Ֆուտբոլի Ռուսաստանի առաջին դիվիզիոնի 2018/2019 առաջնության աշնանային հատվածում մասնակցել է 20 խաղի և դարձել 2 գոլի հեղինակ։

2019 թվականի հունվարի 4-ին թիմակից Մաքսիմ Գլուշենկովի հետ տեղափոխվել է Մոսկվայի «Սպարտակ»։ 2019 թվականի մարտի 11-ին նշել է նորամուտը «Սպարտակ-2» ֆարմ-ակումբում  պետերբուրգյան «Զենիթ-2»-ի դեմ Ռուսաստանի առաջին դիվիզիոնի առաջնության խաղում (1:1)՝ խաղադաշտ դուրս գալով մեկնարկային կազմում։ 2019 թվականի մարտի 17-ին նշել է նորամուտը «Սպարտակի» հիմնական կազմում «Զենիթի» դեմ ՌՊԼ-ի խաղում (1:1)՝ հանդիպման 85-րդ րոպեին փոխարինելով Դենիս Գլուշակովին։

2019 թվականի դեկտեմբերի 3-ին Ումյարովը հաղթող է ճանաչվել «Առաջին քայլ» մրցանակի քվեարկությամբ և ճանաչվել է Ռուսաստանի Պրեմիեր լիգայի 2019 թվականի լավագույն նորեկ։

### Կարիերա հավաքականում
2017 թվականից հանդես է եկել Ռուսաստանի մինչև 17 և մինչև 18 տարեկանների հավաքականներում։ Եղել է Ռուսաստանի մինչև 19 տարեկանների հավաքականի ավագ։

2019 թվականի օգոստոսին առաջին անգամ հրավիրվել է Ռուսաստանի երիտասարդական հավաքական՝ մասնակցելու Եվրոպայի 2021 թվականի առաջնության ընտրական մրցաշարի հանդիպումներին։ 2019 թվականի սեպտեմբերի 6-ին նշել է նորամուտը Սերբիայի հավաքականի դեմ տնային խաղում (1:0)։ 2019 թվականի նոյեմբերի 15-ին Ռուսաստանի երիտասարդական հավաքականի կազմում խփել է առաջին գոլ Լատվիայի երիտասարդական հավաքականի դեմ Եվրոպայի առաջնության ընտրական խաղում (2։ 0)։ 2021 թվականի մարտին մասնակցել է Եվրոպայի 2021 թվականի երիտասարդական առաջնությանը, որտեղ մասնակցել է խմբային փուլի բոլոր երեք խաղերին Իսլանդիայի (4։ 1), Ֆրանսիայի (0։ 2) և Դանիայի (0։ 3 երիտասարդական հավաքականների հետ։

## Ձեռքբերումներ
### Թիմային
 «Չերտանովո»
* 2017/18 («Արևմուտք» գոտի)

### Անձնական
* Ռուսաստանի Պրեմիեր լիգայի լավագույն նորամուտ - 2019 («Առաջին քայլ» ազգային մրցանակ)

## Վիճակագրություն
### Ակումբ

## Ծանոթագրություններ

## Արտաքին հղումներ
* Ռուսաստանի ֆուտբոլային միության (ՌՖՄ) կայքում)

Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սպարտակ Մոսկվայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ռուսաստանի հավաքականի ֆուտբոլիստներ
Գու Վեյցզյուն

**Գու Վեյցզյուն** (չին. ավանդ. 顧維鈞, պարզ. 顾维钧, փինյին *Gù Wéijūn*, նաև հայտնի որպես **Վելինգտոն Կու**, անգլ. V. K. Wellington Koo, ), չինացի դիվանագետ և քաղաքական գործիչ։

## Կենսագրություն
Ծնվել է Ցզյադինեում (Ցզյանսու նահանգ)։ Ավարտել է Շանհայի Սբ. Յոհաննայի անվան համալսարանը և Կոլումբիայի համալսարանը (1908 թվական)։ 1912 թվականին ստացել է փիլիսոփայության դոկտորի աստիճան։

Վերադառնալով Չինաստան` աշխատել է որպես նախագահ Յուան Շինալի քարտուղար։ 1915 թվականին նշանակվել է ԱՄՆ-ում Չինաստանի դեսպան։ 1919 թվականին եղել է Փարիզի խաղաղության վեհաժողովի չինական պատվիրակության անդամ, ով պահանջում է Ճապոնիայից  Չինաստանին վերադարձնել Շանդուն թերակղզին, որի հրաժարվելու պատճառով նա չստորագրեց Վերսալյան խաղաղության համաձայնագիրը։ Եղել է Ազգերի լիգայում Չինաստանի առաջին ներկայացուցիչը։ Վաշինգտոնի համաժողովում (1921-1922) Չինաստանի պատվիրակության անդամ էր։

Արտաքին գործերի նախարար էր (1922 թվականի մայիսից մինչև նոյեմբեր, 1923 թվականի փետրվարից մինչև 1924 թվականի սեպտեմբեր ամիսներին, 1931 թվականին), ֆինանսների նախարար էր (1926 թվականի մայիսին), վարչապետ էր (1924 թվականի հուլիսից մինչև հոկտեմբեր) և Պեկինյան կառավարությունում նախագահի պաշտոնակատար էր քաղաքական քաոսի ժամանակ, որն առաջացել էր ռազմական տարբեր խմբավորումների բախումների պատճառով։ 1924 թվականի մայիսի 31-ին ստորագրել է ՉԱԵՃ չին-սովետական համաձայնագիրը։

1932 թվականից Ազգերի Լիգայում Չինաստանի ներկայացուցիչն է։ 1936-1940 թվականներին Ֆրանսիայում Չինաստանի դեսպանն էր։ Ֆրանսիական ռազմագործողություններից հետո դեսպան էր Մեծ Բրիտանիայում և այդ պաշտոնը զբաղեցրել է մինչև 1946 թվականը։ Այնուհետև Չինաստանի Հանրապետության (Թայվան) դեսպանն էր ԱՄՆ-ում։

1956 թվականին թողեց դիվանագիտական ծառայությունը և Հաագայում զբաղեցրեց Արդարադատության միջազգային դատարանի դատավորի պաշտոնը։ 1967 թվականին անցավ թոշակի։ Ապրում էր Նյու Յորքում, որտեղ էլ 1985 թվականին մահացավ։

## Փաստեր
* Հանդիսանում է պետության ամենաերկարակյաց ղեկավարներից մեկն աշխարհում։
* Չինաստանի ամենաերկարակյաց նախագահը։

## Ծանոթագրություններ

## Արտաքին հղումներ
* Դիվանագիտական բառարան. Քաղաքական գրականության պետական խմբագրություն, Ա. Յա. Վիշինսկի, Ս. Ա. Լոզովսկի, 1948։

Կատեգորիա:Կոլումբիայի համալսարանի շրջանավարտներ
Կատեգորիա:ՄԱԿ-ի պաշտոնյաներ
Կատեգորիա:Չինաստանի քաղաքական գործիչներ
Կատեգորիա:Չինացի դիվանագետներ
Կատեգորիա:Չինացի հակակոմունիստներ
Սուհա Արաֆաթ

**Սուհա Արաֆաթ** (, ), Պաղեստինի ինքնավարության նախկին ղեկավար Յասեր Արաֆաթի այրին։

## Կենսագրություն
Սուհա Դաուդ Թավիլը ծնվել է 1963 թվականի հուլիսի 17-ին, Հորդանան գետի արևմտյան ափին, հարուստ պաղեստինյան քրիստոնյա ընտանիքում, որն ապրում էր Նաբլուսում, այնուհետև` Ռամալլահում (երկու քաղաքներն էլ այդ ժամանակ գտնվում էին Հորդանանի տիրապետության տակ, իսկ 1967 թվականից` Իսրայելի)։ Սուհայի հայրը` բանկիրների ընտանիքի ժառանգ է, որը ծնվել է Յաֆայում և կրթություն է ստացել Օքսֆորդի համալսարանում։ Նրա մայրը ծնվել է Ակրայում և եղել է բանաստեղծ և գրող։ Նա հիմնել է պաղեստինյան մամուլի ծառայությունը Երուսաղեմում, «Al-Awdah» ամսագիրը Իսրայելում և «The Return» ամսագիրը Վաշինգտոն ԿՇ-ում։ Նրան մի քանի անգամ ձերբակալել է Իսրայելի ոստիկանությունը։

Սուհան սովորել է Rosary Sisters' School մենաստանի դպրոցում, այնուհետև` Փարիզի Սորբոնի համալսարանում։ Ուսման ժամանակ Սուհան եղել է քաղաքական ուսանողների միության առաջնորդը և ցույցեր է կազմակերպել` ի աջակցություն Պաղեստին անունով արաբական իշխանության ստեղծմանը Իսրայելի տարածքում։ Սուհան հանդիպել է Յասեր Արաֆաթային 1989 թվականին, նար` Ֆրանսիա կատարած առաջին այցելությաան ժամանակ, երբ ինքը թարգմանչուհի էր աշխատում։ Փարիզից մեկնելուց կարճ ժամանակ անց Արաֆաթը Սուհային իր մոտ Թունիսում աշխատելու առաջարկ է արել։ Նա Արաֆաթի մոտ աշխատում է որպես Պաղեստինի ազատության կազմակերպության ներկայացուցիչ և նրա տնտեսական խորհրդատուն։

### Ամուսնություն
Սուհան 1990 թվականին ամուսնացել է Յասեր Արաֆաթի հետ, երբ ինքը 27 տարեկան էր, իսկ Յասեր Արաֆաթը` 61։ Ամուսնությունը կայացել էր գաղտնի, Թունիսի Պաղեստինյան ազատության կազմակերպության շտաբում։ Ամուսնությունից առաջ Սուհան քրիստոնեությունից անցել է իսլամի։ Ամուսնությունը գաղտնի է պահվել երկու տարի և դրա հրապարակումը չափազանց անկանխատեսելի էր պաղեստինցիների համար։

1994 թվականի Օսլոյի համաձայնագրից հետո պաղեստինյան ղեկավարությունը հնարավորություն է ստացել գնալ արևմտյան ափ և Գազա, և Սուհան Յասերի հետ ապրել են Գազայում։ 1995 թվականին Սուհան աղջիկ է ունեցել Փարիզում։ 2000 թվականին նա Պաղեստինյան ինքնավարությունից գնացել է Փարիզ։ Այժմ նա ապրում է Մալթայում։

## Վերաբերմունքը պաղեստինյան արաբների շրջանում
Սուհա Արաֆաթի նկատմամբ պաղեստինյան հասարակությունը բացասական վերաբերմունք ուներ։ Նրան մեղադրում էին կոռուպցիայի համար, մասնավորապես այն բանի համար, որ Պաղեստինյան ինքնավարության փողերը պահվում էին Յասեր Արաֆաթի անձնական հաշվի վրա, որը նա անձամբ էր տնօրինում, և այն բանի համար, որ նա ապրում էր շքեղության մեջ և վարում էր BMW կաբրիոլետ այն ժամանակ, երբ արաբների մեծ մասն ապրում էր աղքատության մեջ։ Բացի այդ, Սուհան մինչև ամուսնությունը քրիստոնյա էր, երբեք գլխաշոր չի կրել և առհասակ արևմտյան ապրելակերպի խորհրդանիշ էր, որն էլ արմատական մուսուլմանների մոտ դժգոհություն էր առաջացնում։

## Ծանոթագրություններ

## Արտաքին հղումներ
* 
* 
* 
* 
* 
* 
* 
*
Թեդդի Կոլեկ

**Թեդդի (Թեոդոր) Կոլլեկ** (, , ), իսրայելցի հասարակական գործիչ, Երուսաղեմի քաղաքապետ 1965-1993 թվականներին։

## Կենսագրություն
Ծնվել է Հունգարիայի Նադվաժոն գյուղում (Բուդապեշտից 120 կմ արևմուտք), իր անունը ստացել է ի պատիվ Թեոդոր Հերցլի։ 1918 թվականին ընտանիքի հետ տեղափոխվել է Վիեննա։ 1935 թվականին ընտանիքը տեղափոխվել է Պաղեստին։ Միացել է ՄԱՊԱՅ կուսակցությանը և դարձել Դավիդ բեն Գուրիոնի մտերիմը և հովանավորը։

1941-1952 թվականներին աշխատել է հետախուզությունում և հակահետախուզությունում։

1952-1965 թվականներին աշխատել է կառավարական ապարատում։ 1965 թվականին դուրս է եկել ՄԱՊԱՅ-ից և Բեն Գուրիոնի հետ դարձել ՌԱՖԻ-ի հիմնադիրներից մեկը։

1965 թվականին ընտրվել է Երուսաղեմի քաղաքապետ։ 1967 թվականին դարձել է միացյալ քաղաքի առաջին քաղաքապետը և վերընտրվել հինգ անգամ՝ քաղաքապետ լինելով  տարի։ Կոլեկի օրոք Երուսաղեմը վերածվել է ժամանակակից քաղաքի, և նրա բնակչությունը աճել է 3 անգամ, և այդպիսով դարձել է Իսրայելի ամենամեծ քաղաքը՝ առաջ անցնելով Թել Ավիվից։ Երուսաղեմի և Իսրայելի օգտին իր գործունեության համար նա արժանացել է Իսրայելի մրցանակին, ինչպես նաև «Վերայթի» մարդասիրության մրցանակին։ 1992 թվականին ստացել է Եյլի համալսարանի պատվավոր դոկտորի կոչում։ 1993 թվականին ընտրություններում պարտվել է Էհուդ Օլմերտին, որից հետո թոշակի է անցել, սակայն շարունակել է ակտիվորեն մասնակցել քաղաքին նվիրված տարբեր միջոցառումներին։

Մահացել է 2007 թվականին հունվարի 2-ին։ Թաղվել է Երուսաղեմում՝ Հերցլ լեռան վրա։

MI5 հակահետախուզության անգլիական ծառայության կողմից 2007 թվականի սկզբին հրապարակված տվյալների համաձայն՝ Թեդդի Կոլլեկը համագործակցել է բրիտանական հակահետախուզության հետ՝ «Կարիճ» կոդային անվան տակ՝ նրան տեղեկություններ փոխանցելով հրեական ընդհատակյա կազմակերպությունների՝ «Էցել» և «Լեհի» գործունեության մասին։ Տեղեկատվության փոխանցումը, որը թույլ է տվել բրիտանական գաղութային իշխանություններին ձերբակալել այդ կազմակերպությունների շատ անդամների, իրականացվել է Հրեական գործակալության տնօրինության հավանությամբ։

## Ծանոթագրություններ

## Արտաքին հղումներ
* 
* Скончался легендарный мэр Иерусалима Тедди Колек, 02 Января 2007
* Легендарный мэр Иерусалима Тедди Коллек был британским шпионом по кличке «Скорпион», 29 марта 2007 г.
* The Scorpion File. Israel’s Teddy Kollek Was an Informer for British Intelligence During the Palestine Mandate, By Ronen Bergman, '7 Days' Magazine; Yediot Achronot; 30 March 2007, pg. 21-28 translated from Hebrew with minor editing and commentary by Historama.com
* Укус Скорпиона, или Почему Тедди Коллек спокойно спал по ночам Петр Люкимсон, 27.05.2007

Կատեգորիա:Երկարակյացներ
Կատեգորիա:Իսրայելի քաղաքական գործիչներ
Կատեգորիա:Իսրայելի քաղծառայողներ
Կատեգորիա:Իսրայելցի հասարակական գործիչներ
Չժան Ցզիլին

**Չժան Ցզիլին** (, ), 2007 թվականի Հայնան հարավչինական նահանգի Սանյա քաղաքում տեղի ունեցած «Միսս Աշխարհ» 57-րդ մրցույթի հաղթող։ Չժան Ցզիլինը դարձել է առաջին չինուհին, որն արժանացել է «Միսս Աշխարհ» տիտղոսին։ «Միսս Աշխարհ» մրցույթի շրջանակներում Չժան Ցզիլինը նվաճել է նաև «Թոփ մոդել» տիտղոսը։ Հաղթանակի պահին նա եղել է 23 տարեկան։ Մինչ այդ՝ 2007 թվականին, Ցզիլինը արժանացել է «Miss China World» տիտղոսին։

## Կենսագրություն
Չժան Ցզիլինը ծնվել է Շանդուն նահանգում, սակայն մեծացել է Հեբեյ նահանգի Շիցզյաչժուան քաղաքում։ Սերում է մտավորականների ընտանիքից․ նրա մայրը Չինաստանի գյուղատնտեսական համալսարանի պրոֆեսոր է։ Հայրենի քաղաքում տարրական դպրոցն ավարտելուց հետո Չժան Ցզիլինի ընտանիքը տեղափոխվել է Չինաստանի մայրաքաղաք Պեկին, որտեղ 1996-2002 թվականներին սովորել է միջնակարգ դպրոցում։ Ցզիլինն իր կարիերան մոդելային բիզնեսում սկսել է 2003 թվականին, երբ նա մասնակցել է գեղեցկության մրցույթին, որը կազմակերպել է *Մետաքսե ճանապարհի* ամենահեղինակավոր մոդելային գործակալություններից մեկը։ Մրցույթում Չժանը հայտնվել է առաջին տասնյակի մեջ։ Մասնակցել է նաև Եվրոպայի և ԱՄՆ-ի մոդելային մրցույթներին։ 2008 թվականին Չժան Ցզիլինը և ուրիշ չորս հայտնի մոդելներ՝ Սյա Մինցզեն, Սուն Յանը, Յան Ֆանը և Վան Իլին միասին Օլիմպիադայի ջահը փոխանցման արարողության համար ձայնագրել են «Բորբոքել կրքերը, փոխանցել երազանքը» անվամբ անգլերեն տոնական երգը։ 2006 թվականին ավարտել է Պեկինի գիտատեխնիկական համալսարանը և բիզնեսի կառավարման ոլորտում ստացել է աստիճան։ 2013 թվականի դրությամբ Պեկինի տեղական ընկերություններից մեկում աշխատել է քարտուղարուհի։ Ցզիլինի հարցաթերթիկի համաձայն՝ նա հետաքրքրվում է ընթերցանությամբ, ճանապարհորդությամբ, թեթև ատլետիկայով, ինչպես նաև դասական և ժողովրդական պարերով։ «Միսս Աշխարհ 2007» մրցույթի ժամանակ Ցզիլինը եղել է ամենաբարձրահասակ մասնակիցը․ նրա հասակը 182 սմ է, քաշը՝ 57 կգ, պարամետրը՝ 87-62-89 սմ։

Չժան Ցզիլինի կարգախոսն է․ «Այնտեղ, որտեղ կա կամք, կգտնվի նաև միջոց»։

## Անձնական կյանք
2013 թվականի օգոստոսի 12-ին Չժանը գաղտնի ամուսնացել է ներդրումային բանկիրի և գործարարի Նե Լեյայի հետ։ Հարսանիքը կայացել է Պհուկեթ նահանգի Թաիլանդ քաղաքում։ Զույգն ունի աղջիկ՝ Էվելինը։

## Ֆիլմագրություն
* Պարտված ասպետ 2 / Ying Han 2 (2011)
* Կապիկների թագավոր (2014)
* Բզեզներ 3D (2014)
* Ծանոթացեք միսս Անհանգստության հետ (2014)
* Կապիկների թագավոր։ Սկիզբ (2016)

## Ծանոթագրություններ

## Արտաքին հղումներ
* Блог Чжан Цзылинь
* Miss World Official Website
* Miss World 2007 — Zhang Zilin’s Official Profile at Miss World Official Website
* Zi Lin Zhang’s album
* Zhang Zilin’s Crowning as Miss World 2007
* Miss World 2007 at South Asian Biz
* http://vk.com/zhangtszylin страница Vk. Не верифицированная, но проверенная несколькими людьми по Skype.

Կատեգորիա:21-րդ դարի երգչուհիներ
Կատեգորիա:Միսս Աշխարհ հաղթողներ
Կատեգորիա:Չինացի երգչուհիներ
Կատեգորիա:Ֆոտոմոդելներ
Կատեգորիա:Գեղեցկության մրցույթի հաղթողներ
Կատեգորիա:Չինացի դերասանուհիներ
Կատեգորիա:Չինացի մոդելներ
Յամի Գաութամ

**Յամի Գաութամ** (, , ), հնդիկ դերասանուհի և մոդել։

## Կենսագրություն
Յամին ծնվել է Բիլասպուրում՝ խիմաչալի ժողովրդի ներկայացուցիչների ընտանիքում։ Նրա հայրը՝ Մուկեշ Գաութամը, եղել է փենջաբի ֆիլմերի հայտնի ռեժիսոր։ Յամին ունի քույր Սուրիլին, որը նույնպես դերասանուհի է։ 12 տարեկանում նա ընտանիքի հետ տեղափոխվել է Մումբայ։

Նրա կարիերան սկսվել է «*Chand Ke Paar Chalo»* և «*Yeh Pyar Na Hoga Kam»* սերիալներից, որոնց շնորհիվ նա որպես հեռուստատեսային դերասանուհի դարձել է հանրաճանաչ։ 2009 թվականին նա իր առաջնաելույթը կատարել է Կանադայի *«Ullasa Utsaha»* կինոնկարում, որտեղ խաղացել է հայտնի դերասան Գանեշի հետ։

2012 թվականին Բոլիվուդում դերասանուհին առաջնաելույթ է ունեցել «Դոնոր Վիկի» ֆիլմում, որտեղ ևս նրա զուգընկեր Այուշման Խուրանանի առաջնաելույթն էր։ Նրա հերոսուհին՝ Աշիմա Ռոյը, Արևմտյան Բենգալիայից մի աղջիկ է, որը սիրահարվել է գլխավոր հերոսին։ Ֆիլմը առևտրային հաջողություն է ունեցել և նա իր խաղացած դերի համար արժանացել է քննադատական գնահատականի։

2017 թվականին նա Հրիթիկ Ռոշանի հետ նկարահանվել է «Kaabil» ֆիլմում՝ խաղալով գլխավոր հերոսի կնոջ դերը, որը եղել է նրա նման կույր։ Ֆիլմը առևտրային հաջողություն է ունեցել և արժանացել է դրական գնահատականի։ Նույն թվականին նրա մասնակցությամբ թողարկվել է «Սարկար 3» ֆիլմը, որը ձախողվել է վարձույթում։

Այժմ Յամին նկարահանվում է «Batti Gul Meter Chalu» ֆիլմում, որում նա փոխարինել է Իլեանա Դե Քրուզին։

## Ֆիլմագրություն

## Ծանոթագրություն

Կատեգորիա:Դերասանուհիներ այբբենական կարգով
Կատեգորիա:Հնդիկ դերասանուհիներ
Կատեգորիա:Հնդիկ մոդելներ
Կատեգորիա:Մոդելներ այբբենական կարգով
Երջանիկ լինելու արվեստը

**«Երջանիկ լինելու արվեստը․ Ուղեցույց կյանքի համար»** (), Դալայ լամա XIV-ի և հոգեբույժ Հովարդ Կաթլերի զրույցի հիման վրա գրված գիրք։Կաթլերը գրքում լայնորեն մեջբերել է Դալայ լամայի պատասխանները իր հարցերի վերաբերյալ՝ նկարագրելով այն իրադրության մանրամասները, որոնցում անցկացվել է հարցազրույցը, և ավելացնելով իր սեփական մտորումները բարձրացված հարցերի վերաբերյալ։

1999 թվականին ըստ «New York Times» օրաթերթի՝ գիրքը 37 շաբաթվա ընթացքում ընդգրկվել է բեսթսելլերների ցանկում։

## Բովանդակություն
Գիրքը բաղկացած է հինգ մասից․
# «Կյանքի իմաստ»
# «Մարդկային ջերմություն և կարեկցանք»
# «Տառապանքի վերափոխում»
# «Փորձությունների հաղթահարում»
# «Վերջնական մտորումներ այն մասին, թե ինչպես ապրել հոգևոր կյանքով»

Դալայ լաման շատ է ճանապարհորդել աշխարհով և հաճախ սկսել է դասախոսություններ վարել՝ ասելով, որ ինքը զգում է, որ ճանաչում է իր լսարանի յուրաքանչյուր անձի, ինչպես իր հարազատ քրոջն ու եղբորը, քանի որ գիտի, որ նրանք նույնպես ցանկանում են երջանկություն, ինչպես ինքը՝ գրողը։ «Երջանիկ լինելու արվեստը» գրքի առաջին մասի առաջին գլուխը սկսվում է հետևյալ բառերով․

Դալայ լամայի առաջարկած գաղափարի, բանաձևի իմաստը, ընդհանուր առմամբ, հետևյալն է․

## Գրքի շարունակություն
«Երջանիկ լինելու արվեստը» գրքի հաջողությունից հետո Դալայ լաման հրատարակել է թեմային ու ոճին մոտ գիրք, որը ԱՄՆ-ում յոթ շաբաթ եղել է բեսթսելլեր։

Գրքի սիքվելը «Աշխատանքի մեջ երջանիկ լինելու արվեստն» է (*The Art of Happiness at Work*), գրվել է Հովարդ Քաթլերի համահեղինակությամբ։ Գիրքը 2003 թվականին հրատարակվել է անգլերեն, իսկ 2007 թվականին թարգմանվել է ռուսերեն։

2009 թվականին լույս է տեսել «Երջանիկ լինելու արվեստը» շարքի «Անհանգիստ աշխարհում երջանիկ լինելու արվեստը» (The Art of Happiness in a Troubled World) գիրքը։

## Ծանոթագրություններ

## Արտաքին հղումներ
* TheArtofHappiness.com
* Երջանիկ լինելու արվեստը // Դալայ լամա XIV–ի հրապարակային դասախոսությունը Բուդապեշտում (Հունգարիա), 2010 թվականի սեպտեմբերի 19։ 
* *Դալայ լամա XIV* Կարեկցանք՝ երջանկության բանալի

Կատեգորիա:1998 գրքեր
Կատեգորիա:Երջանկություն
Կատեգորիա:1998 ոչ գեղարվեստական գրքեր
Տակույա Կիմուրա

, ճապոնացի երգիչ, երաժիշտ, դերասան, ռադիոհաղորդավար և *SMAP*-ի նախկին մենակատար։

## Կենսագրություն
Տակույան ծնվել է 1972 թվականի նոյեմբերի 13-ին Տոկիոյում։ Մինչև վեց տարեկան նա ապրել է Օսակա նահանգի Մինոո քաղաքում, այնուհետև տեղափոխվել է Չիբա քաղաք, որտեղ էլ ավարտել է դպրոցը։ 1987 թվականի նոյեմբերին Տակույան հաջողակ լսումներ է անցել «Johnny & Associates» տաղանդների գործակալությունում, որի ժամանակ նա եղել է 15 տարեկան։ Լսումներից հետո նրանք ընտրել են հինգ տղա և ստեղծել «Skate Boys» անվամբ պարողների խումբ։ 1988 թվականի ապրիլին պրոդյուսեր Ջոնի Կիտագավան ընտրել է տասներկու տղաներից վեցին և ստեղծել է *SMAP* խումբը։

1996 թվականին թողարկվել է «Ամառային արձակուրդներ» հաջողակ սերիալը, որտեղ նա խաղացել է գլխավոր դեր։ Տակույան ստացել է «Վարկանիշների արքա» մականունը։ Իսկ 2001 թվականին թողարկվել է «Հերոս» սերիալը, որը նույնպես նրա մասնակցությամբ դարձել է ճապոնական հեռուստատեսության պատմության մեջ ամենահաջողակ հաղորդումներից մեկը։

## Անձնական կյանք
2000 թվականին ամուսնացել է երգչուհի Շիզուկա Կուդոյի հետ։ Նրանք ունեցել են երկու դուստր՝ Կոկոմին և Միցուկին։

## Ֆիլմագրություն

## Ծանոթագրություններ

## Արտաքին հղումներ
* Официальная страничка  на сайте агентства « Johnny & Associates»

Կատեգորիա:Ճապոնացի դերասաններ
Կատեգորիա:Ճապոնացի երգիչներ
Շաուլ Մոֆազ

**Շաուլ Մոֆազ** (, ), իսրայելցի ռազմական և քաղաքական գործիչ, «Քադիմա» կուսակցության առաջնորդը 2012 թվականի մարտի 27-ից։ Զբաղեցրել է Իսրայելի պաշտպանության բանակի գլխավոր շտաբի պետի, կառավարության ղեկավարի տեղակալի, Իսրայելի տրանսպորտի նախարարի և Իսրայելի պաշտպանության նախարարի պաշտոնները։ Պաշտոնաթող գեներալ-լեյտենանտ։

## Կենսագրություն
Սերում է իրանցի հրեաների համայնքից։ Զորակոչվել է պարաշյուտադեսանտային զորքեր 1966 թվականին և ծառայել մինչև գլխավոր շտաբի պետի և գեներալ-լեյտենանտի պաշտոնները։ Գլխավորել էգ լխավոր շտաբը 1998-2002 թվականներին։

2002 թվականի հոկտեմբերին ազգային միասնության կառավարության արձակումը հանգեցրել է Բենիամին Բեն Էլիեզերի («Ավոդա») պաշտոնաթողությանը պաշտպանության նախարարի պաշտոնից։ Այդ պաշտոնում նշանակվել է Շաուլ Մոֆազը, որին Արիել Շարոնն անվանել է «պատերազմող պետության պաշտպանության նախարար»։

2005 թվականի դեկտեմբերի 11-ին Մոֆազը հայտարարել է «Լիկուդ» կուսակցությունից իր հեռանալու (որը կոչում էր «իմ տունը») և «Քադիմա» կուսակցությանը միանալու մասին՝ հետևելով կուսակցության հիմնադիր Արիել Շարոնին։ Էհուդ Օլմերտի՝ պաշտպանության նախարարի պորտֆելը «Ավոդա» կուսակցությանը փոխանցելու որոշումը հանգեցրել է նրան, որ Մոֆազը չի ստացել այդ պաշտոնը նոր կառավարությունում և զբաղեցրել է տրանսպորտի նախարարի պաշտոնը։

Որպես տրանսպորտի նախարար՝ Մոֆազին հաջողվել է 8 տոկոսով նվազեցնել մահացությունը ճանապարհային վթարներում և ավելացնել տրանսպորտային հաղորդակցությունը Ռուսաստանի և Ուկրաինայի հետ։

2012 թվականի մարտի 27-ին ներկուսակցական ընտրություններում Մոֆազն ստացել է «Քադիմայի» անդամների ձայների 61,7 տոկոսը (Ցիպի Լիվնիի 37 տոկոսի դիմաց) և դարձել այդ կուսակցության առաջնորդը։

Լինելով կուսակցության առաջնորդ՝ Մոֆազը առաջին տեղն է ստացել կուսակցության նախընտրական ցուցակում՝ հետագայում դառնալով Կնեսետի երկու պատգամավորներից մեկը Քադիմայի կողմից։

Արտաքին քաղաքականության մեջ Մոֆազը Իսրայելի անվտանգության և պաղեստինյան վարչակազմի հետ բանակցային գործընթացի հետ կապված հարցերում արմատական կոշտ մոտեցումների կողմնակից է. նա աջակցում է Գազայի հատվածում հակաահաբեկչական գործողության անցկացմանը, ինչպես նաև գտնում է, որ Իսրայելը պետք է միայնակ վերացնի Իրանի կողմից միջուկային սպառնալիքը։

## Ծանոթագրություններ

Կատեգորիա:Իսրայելի քաղաքական գործիչներ
Կատեգորիա:Իսրայելի ռազմական գործիչներ
Կատեգորիա:Իսրայելցի գեներալներ
Կատեգորիա:Իսրայելի նախարարներ
Կատեգորիա:Կուսակցությունների առաջնորդներ
Կո Յոն Հի

**Կո Յոն Հի** (, 1952 թվականի հունիսի 26 կամ մոտավորապես 1953 թվականի հունիսին ), դերասան և պարուհի Հյուսիսային Կորեայից։

Ամուսինը Կիմ Ջոնգ Իլն է, որդին` Կիմ Ջոնգ Ունը։

Կո Յոն Հին մահացել է 2004 թվականին, Փարիզում` կրծքի քաղցկեղից (ըստ այլ աղբյուրների, մահացել է մեկ տարի առաջ` ավտովթարից):

## Անձի պաշտամունք և անվան գաղտնագրում
Կո Յոն Հիի կորեա-ճապոնական ծագումը, ինչպես նաև` այն փաստը, որ նրա պապիկն աշխատել է կայսերական ճապոնական բանակի կարի ֆաբրիկայում և նրա ստատուսը` սոնբուն, հյուսիսկորեական հանրության մեջ շատ ցածր կդարձնեին։

Չնայած դրան, մի քանի փորձ է ձեռնարկվել` կազմակերպելու Կոյի անձի պաշտամունքը։ Այդ փորձերը անհաջողության են մատնվել և ավարտվել են 2008 թվականին Կիմ Չեն Իրայի սրտի կաթվածից հետո։ Նրա իսկական անվան տարածումը բնակչության շրջանում վատ սոնբուն է հաղորդել և խաթարել է Կորեայի առաջնորդների «մաքուր արյան» գաղափարը, ուստի Կիմ Չեն Իրի մահվանից հետո կնոջ անունը դարձել է Հյուսիսային Կորեայի պետական գաղտնիքը։ Միաժամանակ փառաբանման ժամանակ նրան անվանել են «Մեծ Մայր», «Lee Eun-mi» և այլ անուղղակի անուններ են տվել։

## Ծանոթագրություններ

## Արտաքին հղումներ
* Ким Чон Ын
* Bi mat ve nguoi phu nu duoc Kim Chang In sung ai 
* BBC News obituary

Կատեգորիա:Կորեացի դերասաններ
Կատեգորիա:Կորեացի քաղաքական գործիչներ
Կատեգորիա:Քաղցկեղից մահացածներ
Բադ Գլայխենբերգ

**Բադ Գլայխենբերգ** (գերմաներեն՝ **Bad Gleichenberg**), առողջարանային քաղաք և համայնք Ավստրիայի Շտիրիա երկրամասի Զյուդօստշտայերմարկ շրջանում՝ երկրամասի վարչական կենտրոնից՝ Գրաց քաղաքից դեպի հարավ, Սլովենիայի հետ Ավստրիայի ունեցած պետական սահմանի և Բուրգենլանդ քաղաքի մերձակայքում։ Զբաղեցնում է 38,77 քառակուսի կիլոմետր տարածք։ 2019 թվականի տվյալներով բնակչության թվաքանակը եղել է 5.303:

## Գործընկերություն
Բադ Գլայխենբերգը 1986 թվականի հուլիսի 4-ից բարեկամական և գործընկերային հարաբերություններ է հաստատել Գերմանիայի Դաշնային Հանրապետության Բավարիա երկրամասի Պեգնիցի Ռյոթենբախ քաղաքի հետ։

## Անվանի անձինք
### Պատվավոր քաղաքացիներ
* 1952: Ջորջ Մարշալ (1880–1959), ամերիկյան ռազմական և քաղաքական գործիչ
* 1969: Ֆրանց Վեգարտ (1918–2009), նահանգային խորհրդական
* 1973: Հերման Գլյուկշտայն (1903–1987), Բադ Գլայխենբերգի նախկին քաղաքապետ
* 1982: Յուզեֆ Կրայներ Կրտսեր (1930–2016), Շտիրիայի նախկին նահանգապետ
### Քաղաքի որդիներ ու դուստրեր
* Պաուլ Գյուտլ (1875–1944), ճարտարապետ
* Ավգուստ Հայդուկ (1880 – † nach 1918), գրաֆիկ, դիմանկարիչ, պատկերազարդող
* Ալֆրեդ Վիկենբուրգ](1885–1978), գրաֆիկ, նկարիչ
* Ֆրանց Գրուբեր-Գլայխենբերգ (1886–1940), նկարիչ
* Յոզեֆ Գուտման (1889–1943), քաղաքական գործիչ
* Գեռնոտ Բոկ-Շտիբեր (1892–1943), ռեժիսոր, սցենարիստ, փաստավավերագրող
* Հանս Վալտերսդորֆեր (* 1962), կոմպոզիտոր

## Բնակչություն

## Ծանոթագրություններ

## Գրականություն
* Thomas Stoppacher: *Jüdische Sommerfrische in Bad Gleichenberg, eine Spurensuche*, Clio, Graz 2013, ISBN 978-3-902542-35-9 (Zugleich überarbeitete Fassung von Diplomarbeit).

## Արտաքին հղումներ
* Համայնքի պաշտոնական կայքէջը
* Steiermark360, 360°-Luftaufnahme Bad Gleichenberg

## Պատկերասրահ

059 Schloss Gleichenberg - Kuwasseg, lith. v. Folwarczni - J.F.Kaiser Lithografirte Ansichten der Steiermark 1830.jpg|Գլայխենբերգի ամրոցը 1830 թ. (լիտոգրաֆիա)
Schloss Gleichenberg 1844 (IZ 03-148).jpg|Գլայխենբերգի ամրոցը 1844 թ.
Kurort Gleichenberg 1844 (IZ 03-152).jpg|Գլայխենբերգի առողջարանները 1844 թ.
Kurpark Bad Gleichenberg.JPG|Առողջարանային այգին


Կատեգորիա:Ավստրիայի բնակավայրեր
Կատեգորիա:Ավստրիայի քաղաքներ
Չե Յոն Ռիմ

**Չե Յոն Ռիմ** (, ), Հյուսիսային Կորեայի քաղաքական և պետական գործիչ, 2010-2013 թվականներին եղել է Հանրապետության նախարարների խորհրդի նախագահը։

## Կենսագրություն
Ծնվել է 1930 թվականին Համգյոն Նամդո նահանգում, Կորեայի տարածքում, որն այդ ժամանակ գրավված էր Ճապոնիայի կողմից։ 1950 թվականի հուլիսից ծառայել է Կորեայի ժողովրդական բանակում։ Սովորել է Մանգյոնդեի հեղափոխական դպրոցում, Կիմ Իր Սենի անվան համալսարանում և Մոսկվայի պետական համալսարանում։ Տարբեր պաշտոններ է զբաղեցրել Տոլյատի կուսակցական հիերարխիայում, այդ թվում` հրահանգիչ, բաժնի պետի տեղակալ, Կորեայի աշխատանքային կուսակցության Կենտրոնական կոմիտեի բաժնի պետ։ Նա զբաղեցրել է Հյուսիսային Կորեայի վարչական խորհրդի փոխվարչապետի պաշտոնը և եղել է Գերագույն Ժողովրդական դատախազության ղեկավարը։

2005 թվականի ապրիլի 11-ից մինչև 2009 թվականի հուլիսը եղել է Գերագույն Ժողովրդական ժողովի նախագահության գլխավոր քարտուղարը, իսկ 2009 թվականին նշանակվել է Տոլյատի կուսակցական հիերարխիայի Փհենյանի քաղաքային  կոմիտեի առաջին քարտուղարը, ընդունելով պաշտոնը, որը ինը տարի թափուր էր, 2000 թվականին Կան Հյոն Սուի մահից հետո։

2010 թվականի հունիսի 7-ին, 12-րդ գումարման Գերագույն Ժողովրդական ժողովի երրորդ նստաշրջանում, նա ընտրվել է Հյուսիսային Կորեայի նախարարների առանձնասենյակի նախագահը` փոխարինելով Կիմ Յոն Իլյայի պաշտոնը։

2010 թվականի սեպտեմբերին Կորեայի աշխատանքային կուսակցության խորհրդաժողովում ընտրվել է Տոլյատի կուսակցական հիերարխիայի Կենտրոնական կոմիտեի քաղբյուրոյի նախագահության անդամ։

## Մրցանակներ
Պարգևատրվել է առաջին աստիճանի Ազգային դրոշ շքանշանով։

Գերագույն ժողովրդական ժողովի նախագահության 2012 թվականի փետրվարի 9-ի հրամանագրով նա այլ պաշտոնատար անձանց հետ միասին պարգևատրվել է Կիմ Չեն Իրայի շքանշանով։

## Ծանոթագրություններ

Կատեգորիա:Հյուսիսային Կորեայի քաղաքական գործիչներ
Անորոշ Ինտեգրալ AH

•F(x) ֆունկցիան կոչվում է f(x) ֆունկցիայի նախնական (a,b) միջակայքում, եթե F‘(x)=f(x)    Ɐ x Є (a,b)։

•Եթե F(x), ը f(x) ֆունկցիայի որևէ նախնական է, ապա F(x)+c (c Є R)  Ֆունկցիան ևս հանդիսանում է  f(x) ֆունկցիայի նախնական, ընդ որում, F(x)+c  բանաձևով սպառվում են բոլոր նախնականները։

•f(x) ֆունկցիայի բոլոր նախնականների բազմությունը կոչվում է այդ ֆունկցիայի անորոշ ինտեգրալ և նշանակվում է հետևյալ սիմվոլով՝   ∫f(x)dx :

Սահմանումից և վերևում ասվածից հետևում է, որ ՝

∫f(x)dx=F(x)+c, որտեղ F(x)-ը f(x)-ի որևէ նախնական ֆունկցիա է, իսկ c-ն կամայական հաստատուն։

Ելնելով ֆունկցիայի ածանցման բանաձևերից,որոշ տարրական ֆունկցիաների համար կստանանք անորոշ ինտեգրալների հետևյալ աղուսյակը։

**Փոփոխականի փոխարինում անորոշ ինտեգրալում**

•Եթե f(t) և g‘ (x) ֆունկցիաներն անըդհատ են համապատասխանաբար T  և  X միջակայքերում  և  g(X) բազմությունը պարունակվում է T  -ի մեջ  (որտեղ g(X) ={z; z= g(x),x ЄX}) , ապա՝

                                        ∫f(g(x))g‘ (x) dx=∫f(t)dt։

Այստեղ աջ մասի ինտեգրալը հաշվելուց հետո պետք է տեղադրել t=g(x)։  

**Մասերով ինտեգրում**

•Եթե u և v ֆունկցիաներն անըդհատ դիֆերենցելի են X միջակայքում,ապա  ∫udv=uv-∫vdu:  Այս բանաձևը կոչվում է մասերով ինտեգրման բանաձև։
Նեֆտյանիկ (մարզադաշտ, Ուֆա)

**«Նեֆտյանիկ» մարզադաշտ** (), ֆուտբոլային մարզադաշտ Ռուսաստանի Ուֆա քաղաքում (Բաշկորտոստան), «Ուֆա» ֆուտբոլային ակումբի գլխավոր մարզադաշտը։ Բաշկորտոստանի Հանրապետության ամենամեծ մարզական օբյեկտն է։

## Պատմություն
Հիմնադրվել է 1966 թվականին որպես «Ուֆանեֆտխիմ» ԲԲԸ «Նեֆտյանիկ» մարզական կոմբինատ, 1998-2008 թվականներին եղել է «Նեֆտյանիկ» ոչ առևտրային ընկերություն, իսկ 2012 թվականից ունի ժամանակակից կարգավիճակը՝ ինքնուրույն ոչ առևտրային կազմակերպություն։

«Նեֆտյանիկ» մարզադաշտը բացվել է 1967 թվականին։ Վերակառուցվել է 2012-2015 թվականներին։ Վերակառուցումից հետո առաջին հանդիպումը տեղի է ունեցել 2015 թվականի օգոստոսի 9-ին՝ Ռուսաստանի ֆուտբոլի առաջնության շրջանակներում։ Այդ խաղում տեղի «Ուֆա» ակումբի մրցակիցը Ռուսաստանի գործող չեմպիոն Սանկտ Պետերբուրգի «Զենիթն» էր (0-1)։

## Բնութագիր
Փաստաթղթերով մարզադաշտի ամբողջական տարողությունը 15132 նստատեղ է, սակայն սահմանափակ տեսադաշտով տեղերը չեն օգտագործվում։ Այդպիսով, իրական տարողությունը 13573 նստատեղ է։ Մարզակառույցն ունի արհեստական խոտածածկով, ջեռուցման և ոռոգման ավտոմատացված համակարգով ֆուտբոլի դաշտ (105×68 մ), աթլետիկայի վազքուղի (400 մ), թվային էլեկտրոնային ցուցատախտակ, վարչական-կենցաղային շենք, ֆիթնես կենտրոն, ֆուտբոլային դպրոցի հատված, 6 սինթետիկ մարզումային դաշտ, որոնցից 5-ի չափսերը 20×40 մետր է)։

## Ծանոթագրություններ

## Արտաքին հղումներ
* Нефтяник // Башкирская энциклопедия / гл. ред. М. А. Ильгамов. — Уфа : ГАУН «Башкирская энциклопедия», 2015—2020. — ISBN 978-5-88185-306-8.
* 3D շրջայց մարզադաշտում

Կատեգորիա:1967 հիմնադրումներ Ռուսաստանում
Կատեգորիա:Ուֆայի մարզական կառույցներ
Կատեգորիա:Ռուսաստանի ֆուտբոլային մարզասրահներ
Ձյունիտիրո Կոիձումի

**Ձյունիտիրո Կոիձումի** (, ), Ճապոնիայի Լիբերալ-դեմոկրատական կուսակցության առաջնորդ և Ճապոնիայի վարչապետը 2001 թվականից մինչև 2006 թվականը։

## Կրթություն
Կոիձումին եղել է հայտնի քաղաքական գործիչ, 2005 թվականին լիբերալ դեմոկրատական կուսակցությունը իր ղեկավարությամբ ստացել է խորհրդարանային մեծամասնությունը։ Ներքին քաղաքականության բարեփոխումների, պետական պարտքի կրճատման և փոստային ծառաայությունների մասնավորեցման կողմնակիցն էր։ Նրա օրոք արտաքին քաղաքականությունը հայտնի է դարձել Չինաստանի, Հարավային Կորեայի և Ռուսաստանի հետ հարաբերությունների վատթարացմամբ։ Չնայած Երկրորդ համաշխարհային պատերազմի ժամանակ Ճապոնիայի գրավված երկրների կողմից բողոքին, նա բազմիցս այցելում էր Յասուկունի տաճարը, որտեղ հարգում էին պատերազմի ժամանակ զոհված զինվորների և ռազմական գործիչների, ներառյալ` զինվորական հանցագործների հիշատակը։ Բազմիցս պահանջել է Ռուսաստանին պատկանող Կուրիլյան կղզիների վերադարձը։ Ակտիվորեն խթանել է ճապոնական զորքերի Իրաք ուղարկումը։ Ելույթ է ունեցել Ճապոնիայի սահմանադրության փոփոխման համար` կայսերական գահին իգական ժառանգությունը հաստատելու նպատակով։

Իր կառավարման ժամանակաշրջանը հայտնի է դարձրել տնտեսական բարեփոխումներով, որի արդյունքում շուրջ մեկ միլիոն ճապոնացի այժմ ապրում է պետական նպաստներով, ներառյալ նաև Յակուձայի ավազակային կազմակերպության նախկին մասնակիցները։ Կոիձումիի բարեփոխումներից առավել հայտնի է պետական փոստային ծառայության մասնավորեցումը, որը միաժամանակ ներառված է Ճապոնիայի մեծ վարկային կազմակերպությունների ցանկում, որը մրցակցում է առևտրային բանկերի հետ։ Կոիձումին փոստային ծառայության մասնավորեցումն անվանում էր «բարեփոխումների բարեփոխում», քանի որ «Միջոցների անարդյունավետ ծախսումը նվազեցնում է գանձարանի միջոցները և աղտոտում շրջակա միջավայրը»։

Հակված է բանավեճերի և պոպուլիստական հասարակական հրապարակումների, խարիզմատիկ, դրական իմիջ ունեցող, էներգիայով լի քաղաքական գործիչ է։ Կանանց նշանակել է պատասխանատու պետական պաշտոնների, ներառյալ` ճապոնյայի արտաքին գործերի նախարարի պաշտոնի, որը զբաղեցրել է Մակիկո Տանակոն։ Բաժանված է, ունի երկու որդի։ Հասակը 169սմ է, քաշը` 60կգ։ Հեղինակավոր Կեյո համալսարանի շրջանավարտ է եղել։

Կոիձումին հրապարակել է, որ 2006 թվականին նա հեռանալու է վարչապետի պաշտոնից` համաձայն լիբերալ դեմոկրատական կուսակցության կանոնների։ Կոիձումիի իրավահաջորդի հարցը մամուլում երկար ժամանակ ակտիվորեն քննարկվում էր։ 2006 թվականին երկու պաշտոններում էլ նրան փոխարինում է Շինզո Աբեն։

Պաշտոնից հեռանալուց հետո, մինչև 2013 թվականը հանրային ելույթներ չի ունեցել։ 2013 թվականին Ֆուկուսիմայի ատոմային էլեկտրոկայանի պայթյունից հետո սկսել է ակտիվորեն ելույթ ունենալ ընդդեմ Ճապոնիայի ատոմային էներգետիկայի, ինչը հակադրվել է Լիբերալ-դեմոկրատական կուսակցության կողմից վարված միջուկային քաղաքականությանը ինչպես նրա կառավարության, այնպես էլ` իր հաջորդների կառավարության ժամանակ։

## Տես Նաև
* Հիդեկի Տոձիո
* Սինտոիզմ

## Ծանոթագրություններ

## Արտաքին հղումներ
* Ձյունիտիրո Կոիձումիի կայք Ճապոնիայի վարչապետի պաշտոնական կայքում

Կատեգորիա:Լոնդոնի համալսարանի շրջանավարտներ
Կատեգորիա:Ճապոնացի տնտեսագետներ
Կատեգորիա:Ճապոնիայի արտաքին գործերի նախարարներ
Կատեգորիա:Ճապոնիայի դիվանագետներ
Կատեգորիա:Ճապոնիայի վարչապետներ
Կատեգորիա:Ճապոնիայի քաղաքական գործիչներ